Na osnovu člana 3. stav 2. Zakona o obnovi nakon elementarne i druge nepogode („Službeni glasnik RS”, broj 112/15) i člana 42. stav 1. Zakona o Vladi („Službeni glasnik RS”, br. 55/05, 71/05 – ispravka, 101/07, 65/08, 16/11, 68/12 – US, 72/12, 7/14 – US, 44/14 i 30/18 – dr. zakon),

Vlada donosi

UREDBU

O DOPUNI UREDBE O UTVRĐIVANJU DRŽAVNOG PROGRAMA POMOĆI I OBNOVE OŠTEĆENIH PORODIČNIH STAMBENIH OBJEKATA U SVOJINI GRAĐANA USLED DEJSTVA POPLAVA I GRADA U MAJU I JUNU 2018. GODINE

Član 1.

U Uredbi o utvrđivanju Državnog programa pomoći i obnove oštećenih porodičnih stambenih objekata u svojini građana usled dejstva poplava i grada u maju i junu 2018. godine („Službeni glasnik RS”, broj 50/18), u Državnom programu pomoći i obnove oštećenih porodičnih stambenih objekata u svojini građana usled dejstva poplava i grada u maju i junu 2018. godine, u Odeljku 1. Oblast u kojoj se sprovode mere i teritorija na kojoj se sprovode mere, u stavu 2. posle reči: „godine” dodaju se reči: „i Odlukom o dopuni Odluke o proglašenju elementarne nepogode („Službeni glasnik RS”, broj 52/18), koju je Vlada donela na sednici od 6. jula 2018. godine.”.

Član 2.

Ova uredba stupa na snagu narednog dana od dana objavljivanja u „Službenom glasniku Republike Srbije”.

05 Broj: 110-7413/2018

U Beogradu, 2. avgusta 2018. godine

V L A D A

|  |  |
| --- | --- |
|  | PREDSEDNIK  Ana Brnabić, s.r. |